# Lestrem

Kumunioù Bro-C'hall :
| Anv | Lestrem |
| Skoed | |
| Lec'hiadur Lestrem e Kanton Laventie hag en Arondisamant Béthune | |
| Riez | Bro-C'hall |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arondisamant Béthune |
| Etrekumuniezh | Communauté de communes Flandre Lys |
| Kanton | Laventie |
| Kod INSEE | 62502 |
| Kod post | 62196 |
| Maer | Marc Delannoy |
| Amzer-gefridi | 2008-2014 |
| Gorread | 21,15 km² |
| Led | 50° 37' 23" Norzh |
| Hed | 02° 41' 09" Reter |
| Uhelder kreiz | 18 m |
| Uhelder bihanañ | 13 m |
| Uhelder brasañ | 20 m |
| Poblañs hep kontoù doubl | 3 943 (2007) |
| Stankter | 186 a./km² |
| Lec'hienn ar gumun | lestrem.fr |
Lestrem e galleg, De Stroom en izelvroeg, Létrin e pikardeg, a zo ur gumun eus departamant Pas-de-Calais (Bro-C'hall).

## Istor
### XX$^{vet}$ kantved

* Brezel-bed kentañ: lazhet e voe gwazed eus ar gumun er brezel: 89 e Lestrem, 14 e La Fosse ha 28 e Le Paradis; tost distrujet razh e voe ar gumun; roet e voe ar Groaz Brezel 1914-1918 dezhi e 1920.
* Eil brezel-bed, Lazhadeg Le Paradis: 97 milour eus Breizh-Veur a voe drouklazhet e Le Paradis gant an SSed d'ar 27 a viz Mae 1940 goude bout en em rentet war-lerc'h emgannoù start.

## Monumantoù ha traoù heverk

* Kastell ar Rault, XIX$^{vet}$ kantved.
* Kastell ar Maretz, XV$^{vet}$ kantved (?), gant lodennoù koshoc'h, c'hwezet an tan ennañ gant an Alamaned e 1918.
* Kastell Lestrem, XIV$^{vet}$-XV$^{vet}$ kantvedoù, distrujet e-pad ar Brezel-bed kentañ.
* Kastell La Fosse, XV$^{vet}$ kantved.
* Chapel kastell La Fosse, bet adsavet ha brasaet e 1856.
* Iliz katolik Saint Amé e bourc'h Lestrem, bet savet e 1928 e lec'h an iliz a-gent eus 1507, bet distrujet e 1918.
* Iliz katolik La Fosse, 1925; ur chapel a oa eno, met dismantret e oa; savet e voe unan all brasoc'h e 1855, deut da vout iliz ar barrez bet krouet e 1857 e La Fosse, distrujet razh e-pad ar Brezel-bed kentañ.
* Iliz katolik ar Paradis, 1925, bet savet e lec'h an iliz a-gent (1870-1875), distrujet razh e-pad ar Brezel-bed kentañ.
* Bep a vonumant ar re varv e Lestrem, La Fosse ha Le Paradis.
* Monumant soudarded Breizh-Veur bet drouklazhet e Le Paradis gant an SSed d'ar 27 a viz Mae 1940, gant an engravadenn-mañ: To the Glory of God. On this village on may 27th 1940 97 members of the british expeditionary force were massacred. This memorial is erected by the Dunkirk veterans association and their friends to commemorate this tragedy ans its two survivors.

### Bered ar C'hommonwealth: Le Paradis War Cemetery

| Bro | Niver a soudarded |
| Rouantelezh-Unanet | tremen 150 |
| Hollad | tremen 150 |
Ur vered ag an Eil brezel-bed eo. E miz Mae 1940 e voe beziet ar 97 milour eus ar 2vet Batalhon eus ar Royal Norfolk Regiment bet drouklazhet e Le Paradis gant an SSed e bered ar gumun, hag al lodenn-se a zeuas da vout bered ar C'hommonwealth. Bezioù all a voe ouzhpennet diwezhatoc'h. Tost un drederenn eus ar soudarded douaret enni a zo chomet dianav.

## Douaroniezh

* War lez ar stêr Lawe emañ Lestrem.

## Notennoù ha daveoù

* 1 2 3 Mémoires de pierre
* ↑ Pages 14-18
* ↑ Lec'hienn ar gumun
* ↑ Commonwealth War Graves Commission
* ↑ Cassini hag EBSSA